**Press release**

# DACHSER a organizácia terre des hommes podporujú rodiny na Ukrajine

**Dlhodobí partneri DACHSER a nezisková organizácia terre des hommes spustili spoločný projekt v ukrajinských mestách Charkov, Dnipro, Ľvov a Užhorod. Projekt poskytne deťom, dospievajúcim a ich rodinám terapeutickú pomoc zameranú na spracovanie tráum spôsobených vojnou.**

Vojna na Ukrajine zúri už viac ako štyri mesiace. Približne 15 miliónov ľudí muselo opustiť svoje domovy a utiecť z východnej a južnej časti svojej krajiny. Viac ako 8 miliónov ľudí bolo nedobrovoľne presídlených a momentálne žijú v ostatných častiach Ukrajiny.

Mnoho rodín bolo rozdelených  z dôvodu vojnových udalostí, či v snahe utiecť pred vojnou. V dôsledku toho sa musia deti a dospievajúci vyrovnávať nielen s úplne novým prostredím, ale aj s neprítomnosťou alebo dokonca smrťou rodičov, či ostatných opatrovníkov. Vzhľadom na to, že koniec tejto extrémnej situácie je stále v nedohľadne, nemôže Ukrajina poskytovať takzvané nízko prahové (ľahko dostupné) možnosti psychosociálnej a terapeutickej liečby. Tie sú nevyhnutne potrebné, aby pomohli deťom a dospievajúcim spracovať ich skúsenosti s násilím a traumami a dosiahnuť stabilitu v ich novej situácii.

V súvislosti s riešením tejto situácie poskytuje DACHSER a terre des hommes pomoc v spolupráci s lokálnym partnerom projektu Voskok-SOS, ktorý na Ukrajine zostavil medzinárodný tím 20 psychoterapeutov. Psychosociálne terapie pomáhajú nielen traumatizovaným deťom a dospievajúcim, ale aj ich rodičom a ostatným opatrovníkom, s nadobudnutím zručností potrebných na vysporiadanie sa so situáciou.  Tieto služby budú v budúcnosti ponúkané po celej krajine, ale momentálne sa projekt zameriava na mestá Dnipro a Charkov, a tiež západné mestá Ľvov a Užhorod, kde sa v súčasnosti nachádza veľké množstvo utečencov.

### Udržateľný sociálny záväzok

*„Vojna na Ukrajine spôsobuje nesmierne ľudské utrpenie najmä rodinám, ktoré čelia násiliu a boli rozdelené,“* hovorí Burkhard Eling, CEO skupiny DACHSER, a dodáva: *„našou prvou prioritou bolo zabezpečiť, aby ľudia na Ukrajine mali priame dodávky tovaru a potravín. Teraz je potrebné poskytnúť deťom a dospievajúcim utečencom psychosociálnu pomoc. Ako rodinná spoločnosť sa chceme trvalo a dlhodobo angažovať v sociálnej pomoci na Ukrajine.“*

DACHSER sa zaviazal finančne podporiť tento projekt a do konca roku 2023 poskytnúť 160 000 eur.

Pokiaľ by ste  mali záujem osobne prispieť na projekt pomoci spoločnosti DACHSER a terre des hommes, prosím využite nasledujúce bankové spojenie:

IBAN: DE65 2659 0025 1000 7008 04

Do poznámky pre príjemcu uveďte prosím: DACHSER Ukraine

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk